Alan Tabern, Robert Owen og Mario Robbe sikrer sig Tour Cards – dartnyheder.dk\nHjemPDCAlan Tabern, Robert Owen og Mario Robbe sikrer sig Tour Cards\n19. januar 2018 Daniel Tyge Thybøl PDC, Pro-Tour 0\n51-årige Alan Tabern var blandt vinderne på andendagen ved PDC’s Q-school.\nAlan Taberns karriere peakede i årene 2006-2010, hvor han blandt andet nåede en semifinale ved UK Open og en kvartfinale ved PDC’s verdensmesterskab. De seneste år har dog været op ad bakke for den rutinerede englænder, hvilket er den primære faktor til at han mistede sit Tour Card ved årsskiftet. I dag lykkedes dem ham alligevel at sikre fortsat medlemskab i PDC, på baggrund af otte sejre i træk ved andendagen af PDC’s igangværende Q-school. Undervejs blev det blandt andet til en sejr over BDO-ranglistens nummer fire, Jamie Hughes.\nOgså Robert Owen oplevede succes på de engelske Q-school, hvor han ligeledes kunne række armene i vejret efter at have besejret Mike Norton i den afgørende kamp om et Tour Card. 33-årige Robert Owen har fortsat sit egentlige gennembrud til gode, men kvalificerede sig sidste år til PDC’s Dutch Darts Masters hvor han noget overraskende spillede sig hele vejen til kvartfinalen.\nPå den europæiske Q-school triumferede hollandske Mario Rubbe, hvor han med en 15-darter i sidste og afgørende leg besejrede Frantisek Humpula i finalen. 44-årige Mario Rubbe har tidligere gjort sig i BDO/WDF-regi, hvortil karrierens hidtil bedste individuelle resultat var en semifinale ved WDF’s world cup i 2007.\nMed dagens øvrige resultater er det fortsat ikke lykkedes for de etablerede BDO-profiler at komme tættere på et Tour Card. Foruden de i alt 12 Tour Card som udledes til vinderne af de i alt fire Q-school turneringer, udledes der yderligere 21 Tour Cards til de spillere som undervejs har samlet flest point sammen til Q-school ranglisten. Her er Danny Noppert indtil videre den bedst placerede med syv point på den europæiske rangliste, hvilket rækker til en foreløbig delt tredjeplads. På den engelske Q-school er der dog langt vej igen for BDO-profilerne, hvor Jamie Hughes indtil nu er den bedsteplacerede med i alt fem point, hvilket dog er langt udenfor top 10. Det er dog markant bedre end spillere som Jeff Smith og Darryl Fitton som hver i sær er noteret for henholdsvis to og et point, mens Tony O’Shea endnu har til gode at vinde en kamp. Andre nævneværdige profiler som Dean Winstanley, Wes Newton og Colin Lloyd kæmper ligeledes en hård kamp i bunden af ranglisten, med nu blot to dage tilbage af Q-school.\nFinlands Ulf Ceder var i dag den bedst placerede nordiske dartspiller med en kvartfinale.\nAlle dagens resultater kan ses på PDC’s hjemmeside.


Astralis køber 18-årigt dansk talent - TV 2\n26. jul. 2021, 10:07\nPhilip "Lucky" Ewald bliver holdkammerat på Astralis med blandt andre Lucas "Bubzkji" Andersen, Peter "dupreeh" Rasmussen, Lukas "gla1ve" Rossander og Emil "Magisk" Reif. Foto: TV 2 SPORT\nDet oplyser organisationen i en pressemeddelelse. Han tiltræder holdet 1. august og er hentet hos det danske talenthold Tricked for en unavngiven transfersum.\n- Når det er sagt, er han hentet for at spille, og vi har stor tiltro til, at han relativt hurtigt vil være i stand til at bibringe holdet nogle kvaliteter, der vil gøre holdet stærkere.\n- Man niver sig alligevel lidt i armen, når Astralis banker på døren. Det er uden sammenligning den største danske e-sportsorganisation og samtidig en af verdens mest professionelle, siger den 18-årige spiller.\nEr en ren AWP-spiller\n- Det er en fornøjelse at mærke, hvordan talentudviklingen i Danmark bare bliver ved med at levere. Det er samtidig virkelig positivt at opleve, hvordan vi på tværs kan samarbejde og skabe endnu større resultater for dansk e-sport.\nMed tilføjelsen af "Lucky" vil Astralis nu igen have seks spillere på førsteholdet, selvom der blot er plads til fem i hver kamp.\n- Med Lukas "gla1ve" Rossanders kommende rolle som far, kan det være en fordel, at vi i en periode har seks spillere igen, da det vil give Lukas ro i forhold til en eventuel barselspause, siger Kasper Hvidt.\n- Jeg forventer dog, at Philip vil træde ind på holdet, så vi igen kan spille med en ren awp-spiller. Det vil også give de resterende spillere en større tryghed i egne roller.\nFlere har kontraktudløb


Team Lead til internt salg, Heléns Rør\nAt være vikar\nTilmeld dig som vikar\nAt være projektansat\nAt være fastansat\nFind lokal afdeling\nTil det offentlige\nOm JKS CAREER\nOm JKS STAFFING\nRet & Opret CV\nSalgs- og indkøbsarbejde\nNavervej 20, 1. sal\nTlf: +45 76 20 17 50\nAllan Rønne Gudbergsen\nM: +45 30 85 13 33\nHar du lyst til at befinde dig midt i projekter og være bindeleddet mellem kunder og indkøb, salg og produktion? Har du samtidig lyst og evne til at lede et team af interne sælgere? Så er det måske dig, vi leder efter.\nHos Heléns Rør skabes der udvikling og fremgang ved at kombinere kompetencer og forskellige egenskaber, når der sammensættes teams. Som Skandinaviens ledende leverandør af industrielle stålrørsløsninger tilbydes du her spændende udviklingsmuligheder med varierende arbejdsopgaver, ansvar og internationale karrieremuligheder. Du vil få spillerum og mulighed for at forme din egen karriere.\nInternt Salg er en central og vital funktion i Heléns Rør, da de sikrer og følger op på leverancen af alle projekter og ordrer. Dette sker naturligvis i samarbejde med kunden på den ene side og sælgere, indkøb og produktion på den anden side. Vi søger en person til at stille sig i spidsen for dette team og på sigt udvide det. Du vil blive en slags spillende træner og således indgå i det daglige arbejde udover dine ledelsesmæssige opgaver. Du kommer til at referere til den administrerende direktør.\nLedelse af medarbejdere og fordeling af opgaver og ressourcer\nVedligehold og optimering af processer\nDefinition og opfølgning på KPI’er\nStakeholder management på tværs af organisationen\nPlanlægning og kalkulation i samarbejde med produktionen og produktionsplanlæggeren\nKontakt til nye og eksisterende kunder\nBeregning og udarbejdelse af tilbud\nOpfølgning på projekter og ordrer\nPleje og vedligehold af kunderelationer\nDer vil desuden være sambesøg med sælgere på ad hoc basis og deltagelse i arbejdsrelaterede kurser – enkelte af disse også i udlandet.\nVi forestiller os, at du kommer fra en lignende stilling og meget gerne fra en produktionsvirksomhed. Det er ikke afgørende, at du kender til stålproduktion eller forarbejdning, men du må meget gerne være vant til kundekontakt, tekniske produkter og stakeholder management.\nLedelseserfaring fra en salgsfunktion – internt eller eksternt salg\nStærke kommunikationsevner på både dansk og engelsk\nStærk kommerciel forståelse - købmandskab\nErfaring med ERP- og CRM-systemer – meget gerne SAP og Salesforce\nErfaren bruger af MS Office\nDu er selvstændig, løsningsorienteret, proaktiv og evner at prioritere opgaver for dig selv og andre\nDu er udadvendt og nysgerrig og besidder drive og engagement\nDu er en teamplayer med gode sociale kompetencer\nDu trives med den dynamik, som man finder i ordreproducerende virksomheder\nDu vil komme til at indgå i et team af sælgere, interne sælgere og produktspecialister på i alt 8 personer, hvor du vil finde god sparring med særdeles kompetente kollegaer. Der vil være et grundigt introduktionsprogram, hvor du den første tid kommer til at indgå i en lang række andre funktioner i virksomheden – også produktionen – alt sammen for at lære virksomheden, processerne og dine kollegaer rigtigt godt at kende. Der er en klar ambition om, at dit team skal vokse, og du vil få lov at lede denne udvikling.\nHeléns Rør er en del af en international koncern, hvilket dels giver dig mulighed for at udvikle din karriere i flere retninger, men det giver også virksomheden et stærkt internationalt fundament, hvilket man bl.a. kan se styrken i, når man ønsker at investere i nye markeder og nye teknologier.\nUdover det ovenstående tilbydes du naturligvis en konkurrencedygtig løn, pension og forsikring.\nJKS CAREER varetager rekrutteringsprocessen for Heléns Rør, og er du interesseret i at søge denne spændende stilling, bedes du sende en ansøgning, CV samt relevante bilag via Søg stillingen nedenfor. Ansøg hurtigst muligt, da vi holder samtaler løbende.\nGrundet persondataforordningen modtager vi ikke CV og ansøgning på mail.\nHar du spørgsmål til stillingen, er du velkommen til at kontakte chefkonsulent Allan Rønne Gudbergsen på tlf. +45 3085 1333.\nHovedkontor JKS a|s\nRødkløvervej 2, 6950 Ringkøbing\nT: +45 70 150 750\nDin lokale afdeling er\nEr denne oplysning korrekt klik på "ok" eller find din lokale afdeling ved at klikke på "find afdeling"\nFind afdeling OK\nVælg venligst din nærmeste afdeling\nVi kunne desværre ikke finde din nærmeste afdeling automatisk. Vælg din afdeling på listen herunder.\nDin lokale JKS afdeling\nSe medarbejdere her\nFind vej Skift afdeling


Softwarevirksomheden Intelligent Systems A/S er en lille virksomhed med store ambitioner - og nu åbnes en afdeling i Århus pr. 1. november.\nSoftwarevirksomheden Intelligent Systems fra Hadsund har forrygende travlt, og sådan har det stort set været siden starten i februar 2006. Det afspejler tallene fra det første regnskab også - et resultat efter skat på 546.029 kroner, hvilket er et meget tilfredsstillende resultat for de første 10 måneder.\nTravlheden betyder også, at Intelligent Systems kontinuerligt søger efter kvalificerede medarbejdere, men det er vigtigt at de medarbejdere, der bliver ansat er dygtige og erfarne. "Vi skal være knivskarpe i det arbejde, vi leverer til vores kunder - vi er eksperterne indenfor vores område, og det er vigtig af holde for øje, når vi skal have nye medarbejdere. Hellere vente på de rigtige og sige nej til opgaver, end at være en virksomhed med mange medarbejdere på forskellige kompetenceniveauer", fortæller direktør og softwarearkitekt Niki Nicolas Grigoriou.\nIntelligent Systems sigter ikke kun på at tiltrække de rigtige kompetencer. Der bliver også lagt stor vægt på at udvikle og fastholde kompetencer. Det er blandt andet at alle udviklere deltager i mindst én af de større konferencer om softwareudvikling. "At bevare vores status som eksperter kræver, at vi stadigt arbejder med at forbedre vore kompetencer både som virksomhed og som individer. Derfor skal vi søge viden og følge den teknologiske udvikling indenfor vores område", fortæller Niki Nicolas Grigoriou.\nFor at tiltrække medarbejdere i det østjyske område åbner Intelligent Systems 1. november et kontor i Århus i IT-Huset Katrinebjerg. Det har hele tiden været ambitionen at etablere flere afdelinger rundt om i Danmark, for at tiltrække de medarbejdere, som ikke er mulige at få til Hadsund. Århus kontoret skal derfor hjælpe Intelligent Systems med at tiltrække medarbejdere. Den første medarbejder er allerede ansat, og der skulle gerne komme flere inden for de næste 3-4 måneder.\nMed etableringen af kontoret i Århus, bliver Intelligent Systems en del af et spændende arbejdsmiljø med mange interessante IT virksomheder. IT-huset Katrinebjerg har til formål at være et kraftcenter for IT og innovation. Samtidig er Århus Universitet nabo og mange IT studerende og undervisere har deres daglige gang i IT-huset, hvor de benytter auditorier og kantine.\n"At åbne kontor i Århus er et stort skridt for os, og vi ved, at vi skal arbejde for, at det bliver en succes, men det afskrækker ikke. Tvært i mod er det en udfordring, som vi ser frem til. Vi vil skabe et tæt forhold mellem kontorerne i Århus og Hadsund. Både arbejdsmæssigt og socialt lægger vi stor vægt på at kunne arbejde som team og sparre hinanden, men også at vores medarbejdere kan løfte opgaverne selvstændigt. Det er styrken i Intelligent Systems, og derfor tror vi på, at Århus kontoret vil blive en succes" fortæller Niki Nicolas Grigoriou.\nFor Intelligent Systems er gode personaleforhold et must. Som minimum skal medarbejderne tilbydes en god kantineordning, frugt og selvfølgelig medarbejderbredbånd, bærbare computere og fri telefon. Af det mere specielle har begge afdelinger også mulighed for afslapning med massage og kiropraktor eller en helt anden form for afslapning som Playstation 3 eller Wii på kontoret, og der er altid plads til nye idéer. Det seneste tiltag er en bonusordning, som i praksis er en form for overskudsdeling, hvor overskuddet deles efter en fordelingsnøgle mellem medarbejdere, aktionærer samt en del til konsolidering af firmaet.\nHvem er Intelligent Systems\nIntelligent Systems A/S er en softwarevirksomhed, som så dagens lys i februar 2006. De to stiftere Niki Nicolas Grigoriou og Frank Sørensen har mange års erfaring med systemudvikling og projektledelse fra virksomhederne Dator, FKI Logistex og Capgemini. Siden starten er Intelligent Systems vokset, så der i dag er seks ansatte og søger kontinuerligt efter kvalificerede medarbejdere.\nResultatet fra det første regnskabsår viser, at det var den helt rigtige beslutning de to stiftere tog, da de valgte at stå på egne ben i en branche, hvor man skal bevise sit værd, for at kunne bevare fodfæstet. Det er ikke kun de økonomiske resultater, som Intelligent Systems kan være stolte af. Tilgangen af konsulent- og projektopgaver har også været meget tilfredsstillende, og strategien om at opbygge nære relationer og et tæt samarbejde med nogle få kunder har båret frugt. Kunderne har vist deres tillid og tilfredshed med det arbejde Intelligent Systems har leveret, hvilket lover godt for årene fremover.\nIntelligent Systems har en ambition om, at være blandt de førende virksomheder på verdensplan indenfor intelligent styring af industriel automatisering. Det er store ambitioner, men ikke urealistiske, når man tager virksomhedens skarpe fokus og allerede i dag høje kompetenceniveau i betragtning. Samtidig er behovet for for automatisering i distribution og produktion i stærk vækst, hvilket betyder en stigning i behovet for de kompetencer, Intelligent Systems tilbyder.\n240 x 161 pixel 22.62 KB\n240 x 161 pixel 15.43 KB\n240 x 161 pixel 12.72 KB\n240 x 161 pixel 17.64 KB


Fyldte peberfrugter med oksekød, majs og gulerødder | NOGET I OVNEN HOS BAGENØRDEN\nUhm – en lækker servering du skal høre om i dag – og sund også.\nKæmpe store peberfrugter var på tilbud i discountbutikken og der var ikke langt fra tanke til handling. Dagens menu blev til til fyldte peberfrugter, godt fyldt med oksekød, majs og gulerødder. Kødfarsen blev kogt ind med fløde og koncentreret tomatpure. Uhm!\nDet blev en rigtig lækker menu og der blev rigeligt til den sultne familie i flere dage plus frokostbøtter til flere. Der var jubel omkring middagsbordet og skønt at en ny familiefavorit nu er inviteret med ombord. Vi spiste fuldkornsris og broccoli til de fyldte peberfruger og det var derfor en rigtig sund menu i den fedtfattige kategori.\nJeg brugte ekstra grøntsager i kødsaucen, for at få flere vitaminer, mere mæthed og flere fibre i. Vær gerne kreativ og tilsæt de grøntsager du lige har på lager. Du kan også undlade grøntsagerne og nøjes med kødfyld? Du bestemmer 🙂\nJeg brugte en masse peberfrugter – 10 ialt. Størrelsen varierede, men bruger du rigtigt store peberfrugter, kan du nok nøjes med færre. Du skal påregne ca. 1 peberfrugt pr. person og 2. hvis I laver mad til 2 dage.\nDu får opskriften på de fyldte peberfrugter lige her:\n2½ dl fløde - gerne kaffefløde\nSvits kødet og tilsæt friskpresssede hvidløg og løg i tern. Du behøver intet fedtstof til stegningen\nTilsæt salt/peber og oregano\nSkræl gulerødder og skær dem i små tern og tilsæt\nTilsæt tomatkoncentrat og fløde og lad kødsaucen simre nogle minutter, til lidt af væden er dampet væk.\nSkyl peberfrugterne og befri dem for toppen, kerner og de hvide hinder.\nHalvér peberfrugterne og læg dem i et ildfast fad, eller to.\nFordel kødsaucen i peberfrugterne\nRiv ost på toppen\nSæt fadet/fadene i ovnen og steg peberfrugterne 30 minutter v. 150 grader varmluft.\nDet var fint at strække kødsaucen med grøntsager, men der var til MANGE peberfrugter og de var så mættende, at vi spiste meget færre end beregnet. Skønt! Så er der nem mad til i morgen og der er rigeligt til lækre frokostbøtter i morgen også.\nFyldte peberfrugter er blevet vores nye familielivret og jeg vil nu holde et ekstra vågent øje med peberfrugter på tilbud – og særligt de gode store af slagsen.\nFyldte peberfrugter er en festlig og farverig servering. De vil pynte og lyse gevaldigt op på et buffetbord f.eks.?\nSom hverdagsret er de også rigtigt fine. Det tager lidt tid at lave på dag 1, men på dag 2 skal de jo bare varmes i ovnen. De kan derfor også sagtens laves dagen før dine gæster kigger forbi.\nDagens menutip fra mig til dig 🙂\nJeg håber alt vel hos dig? Alt vel her. Jeg er endelig blevet mig selv, efter et døgns zombietilstand efter skiftet til sommertid. Jeg beklagede mig noget på bloggens side på Facebook og jeg er jo slet ikke den eneste, der er træt af den sommertid, kan jeg se af de kommentarer jeg fik.\nAk jamen, min krop kan da bare slet ikke vænne sig til den sommertid og det bliver ikke nemmere, jo ældre jeg bliver. Det er komplet naturstridigt! Uha – hvor er det lige, at vi gør oprør henne? Jeg råber gerne rigtigt højt.\nNÅ men nu er jeg blevet menneske igen – efter god – og rigeligt – nattesøvn. Håber din krop og sjæl har akklimatiseret sig i den rette zone nu?\nEllers må du sove godt i nat – jeg håber vi springer friske ud af sengen i morgen tidlig 🙂\nSaftig og mør pulled-pork i Rö...\nBagte rodfrugter med hvidløgso...\nKalkun i karry – med ana...\nPizza – nem, sprød og læ...\nMad og sommerlige lækkerier ti...\nAf Gitte Hansen|28. marts 2017|a-topslider, Familiens livretter og de største favoritter, Mad til 2 dage, Retter til weekend, fest og gæster, Sund slankemad|4 kommentarer\nLavede de fyldte peber frugter og de smagte super godt. Vi kunne godt lide det bid der er i peberfrugten , så det bliver ikke sidste gang??\nMmmm.. fyldte peberfrugter smager bare SÅ godt?\nTænkte på om det ikke ku være muligt at hælde risene i kødsovsen, lade det hele simre lidt længere, inden det hældes i peberfrugterne..?\nTusind tak for en fremragende side med de bedste opskrifter – jeg bruger den meget flittigt! Senest i søndags hvor vi med stor fornøjelse spiste pizza??


Dell Inspiron N5010 Inddrivelse - Gendan Dell Inspiron N5010 dataene\nDell Inspiron N5010 Inddrivelse\nDell Inspiron N5010 Dataene Inddrivelse\nJeg bruger en Dell Inspiron N5010 i mere end et år. Grundet frem og tilbage arbejde, harddisken viser "chkdsk" fejl og ødelagt min Windows 7 operativsystem. Nu er alle mine data inde i logiske drev er væk, og jeg kan ikke få adgang til de andre partitioner også. Jeg forsøgte at bruge Windows genoprette session, men det er til nogen nytte. Under alle omstændigheder, kan jeg geninstallere operativsystemet, men hvordan du udfører tabte data recovery på alvor\nDell Inspiron N5010 gør brug af en normal harddisk til lagring af data. Disse harddiske er meget følsomme over for magt udsving og fejlfunktioner. På tidspunktet for Dell Inspiron N5010 opstart, vil BIOS scanne hver partition på harddisken. På tidspunktet for scanningen, hvis scanneren programmet finder noget usædvanligt eller hvis drevet volumen hårdt ikke giver nogen støtte til scanneren, så opstår chkdsk fejl. Selv om scanningsprogram svigter mens gennemkører den sekundære drev, resulterer det i OS korruption. Dog kan dataene inde i Dell Inspiron N5010 harddiske inddrives igen let ved hjælp Remo Recover (Windows / Mac) software.\nOm formatering Dell Inspiron N5010 harddisk det gamle filsystem og indekset pointere peger på de faktiske data inde harddisken vil blive ryddet, og sammenhængen mellem de faktiske data hash tabeller og indeks pointere er brudt så godt. Hvis en veldesignet opsving nytte ligesom Remo Recover Windows bruges så er det nemmere at gendanne data fra formateret Dell Inspiron N5010 harddisk. Dette værktøj kan endda udføre data komme sig efter flere format besvær.\nSvarende til disse betingelser er der situationer, hvor du kan blive taget væk fra dine mest nødvendige data fra Dell Inspiron N5010. Et par af dem er:\nUtilsigtet slettede filer, der senere omgået papirkurven\nMange gange vigtige data slettes i store mængder fra formateret, omformateret, partitioneret, operativsystem geninstalleres og repartitioned harddiske\nDell Inspiron N5010 harddisk fiasko indvielse på grund af korruption i filsystemet\nSelvom disse situationer ser underlige samlet, kan de løses teknisk med nogle retningslinjer og ved at bruge Remo Recover (Windows / Mac). Der opstår et spørgsmål her "Hvorfor skal jeg bruge Remo Recover (Windows / Mac)?« Svaret på dette spørgsmål ligger under.\nRemo Recover Vinduer er en af de kraftfuldt værktøj anvendes bredt til at gendanne alle slags filformater fra Dell Inspiron N5010 beskadiget harddisk.\nRemo Recover Windows kan hente alle filformater fra både traditionel harddisk og Solid State Drive uden besvær.\nRemo Recover Windows kan gendanne data fra manglende partition uden nogen problemer\nRemo Recover Windows er en læselig hjælpeprogram, som ikke skader den resterende tilgængelige data i Dell Inspiron N5010 harddisk.\nSelv om Dell Inspiron N5010 operativsystem er beskadiget, kan brugeren tilslutte den beskadigede harddisk med en anden pc som et sekundært drev, hvor Remo Recover Windows-softwaren er installeret og kan gendanne alle data fra den beskadigede Dell Inspiron N5010 HDD.\nTrin til at løse:\nDownload demo-version af Remo Recover (Windows / Mac) udgave\nEfter vellykket downloade programmet, installere det på din Windows-pc\nNu tilslutte Dell Inspiron N5010 beskadiget harddisk til pc'en med Remo Recover (Windows / Mac)\nÅbn softwaren og vælg “partition recovery” som vist i\nI næste kommende vindue, skal du vælge det drev, der holder den beskadigede partition som i\nNu værktøjet scanner harddisken efter tilgængelige partitioner i den harddisk, som illustreret i\nVælg den partition på harddisken, der har dine data og klik “Next” tjekke ind\nVælg nu de filtyper, og klik på “Next” som vist\nAlle de slettede filer af de ønskede filformater restaureret og vises i fra af tjeklisten.\nSæt kryds de nødvendige data og gemme sessionen ligesom i\nHvis gendannelsesprocessen er opfyldt, købe software og begynde at udvinde de gendannede data fra de gemte sessioner.\nTør ikke eller defragmentere harddisken, før opsvinget processen er færdig. Fordi på defragmentering og drev tørre proces den interne struktur af hukommelsen vil blive omstruktureret, hvor data vil være tabt for evigt.


Klaverundervisning i København | Få en gratis prøvetime\nLær at spille klaver i København\nVil du gerne starte med at spille klaver? Eller vil du gerne blive endnu bedre? Så er du havnet det rette sted! Mikkels Musikskole har rigtig mange klaverlærere i København, der bare venter på dig. Du kan tilmelde dig og få en gratis og uforpligtende prøvetime lige her. I Mikkels Musikskole får du altid:\nUndervisning hjemme hos dig (med mindre nu ønsker noget andet).\nUndervisning, når det passer dig.\nKlaverundervisning i København på alle niveauer - fra begynder til øvet og ekspert.\nEn pædagogisk og dygtig klaverunderviser.\nLær mere om at spille klaver sammen med vores underviser Feliks på Youtube lige her:\nHvor I København kan jeg få klaverundervisning?\nMikkels Musikskole er landsdækkenderigtig godt repræsenteret, og vi er rigtig godt repræsenteret i København og på Frederiksberg. Derfor kan du finde klaverundervisere i hele københavnsområdet, om du bor i:\nSå er der altid en underviser til dig. Det er der også, hvis du er placeret i yderkanten af København, fx i Taarnby, Kastrup, Valby, Vanløse, Herlev, Rødovre, Hellerup, Kongens Lyngby og lignende.\nVi har hovedkontor i København SV og lager på Frederiksberg, så vi er godt bekendte med området.\nKøbenhavns nemmeste og billigste klaverundervisning\nVisionen for Mikkels Musikskole er, at give alle i Danmark mulighed for at få musikundervisning. Det er det, vi arbejder for hver dag. Vi gør det blandt andet ved at finde lokale undervisere, der bor i nærheden af vores elever, og ved hele tiden at tænke musikundervisning logistisk nemt og til en god pris. Og vi har rigtig mange og dygtige klaverundervisere i og omkring København.\nSom udgangspunkt er vores privatundervisning altid hjemme hos eleven, men det dette af en eller anden grund ikke passer dig, har du også andre muligheder:\nKlaverundervisning hjemme hos underviser eller i et øvelokale. Dette aftaler vi nærmere, når du tilmelder dig.\nKlaverundervisning på din skole i København. Denne mulighed kræver, at Mikkels Musikskole har et samarbejde med skolen. Se hvad du selv kan gøre i den forbindelse på siden her. På siden har du også mulighed for at udfylde en kontaktformular, hvis du gerne vil have, vi kontakter netop din skole for et fremtidigt samarbejde.\nVi har allerede samarbejder med mere end 25 skoler - og vi vil gerne have flere! Nær København har vi oprettet musikskole på fx Sankt Knud Lavard Skole i Kongens Lyngby, Hundige Lille Skole, Copenhagen City School og Vestegnens Privatskole.\nDerudover leverer vi også vikarer til musikundervisning til klasser på alle niveauer, og der har vi gode samarbejder med bl.a Skolen på Duevej på Frederiksberg og Salix Skole i Valby.\nKlaverundervisere i København\nI København har vi masser af dygtige og pædagogiske klaverlærere. Vi lægger lige så meget vægt på, at vores undervisere har fokus på at motivere eleven og målrette klaverundervisningen til der, hvor eleven er, som at vores undervisere er teknisk dygtige.\nDu kan altid regne med, at vores undervisere er:\nTager pædagogisk ansvar for undervisningen.\nFokuserede på at målrette undervisningen den enkelte elev.\nFra dit lokalområde i København.\nVi har undervisere i lokalområder over hele landet, og også i dit. Derfor vil du opdage, at din klaverunderviser er lokalkendt i København eller Frederiksberg - måske endda meget tæt på dig.\nUdover dit område, så matcher vi dig og underviseren på følgende kriterier:\nSærlige ønsker for din undervisning kan fx være, at du gerne vil lære at spille på en bestemt spillemåde, spille på en specifik form fx elektrisk guitar vs. akustisk guitar, eller at du bare drømmer om at lære at spille en helt bestemt musikgenre.\nHvis du fx vil spille en bestemt musikgenre, så kan der være særlige teknikker, som du kan dykke ned i. For at give dig en idé om, hvad musikgenrer fx er, og hvilke teknikker det kan dreje sig om, har vi her et par eksempler til dig:\nKlassisk musik - dette er ikke en musikgenrer i sig selv, men herunder findes mange forskellige stilarter og tidsperioder, du kan dykke ned i. Typisk vil du indenfor klassisk musik skulle arbejde med noder og lære at placere fingrene korrekt, så du kan få det meste ud af klaveret.\nJazz - er et vidunderligt univers, og hvis du kan arbejde indenfor de ret frie rammer, musikgenren tilskriver, så har du noget godt i vente. I jazzen spiller improvisationen en stor rolle, og musikerne har typisk et meget stort samspil. Her skal du virkelig kunne lytte til dine "medspillere" og fornemme, hvor musikken skal hen. Vil du spille jazz, kan I fx arbejde med dit gehør.\nBlues - som i dit andre genrer findes der også her en masse subgenrer. Blues i sin grundform er også et meget frit univers, som bygger sig omkring soloer. Vil du spille blues, kan I fx arbejde med de særlige blues-kadencer, bluesskalaer og improvisationsteknikker.\nVi og vores klaverundervisere vil gerne skabe en undervisning, som giver mest værd for dig. Ved du allerede ved din tilmelding, at du har et særligt ønske til undervisningen, så kan du skrive en kommentar med det til os via tilmeldingen her. Så har vi endnu bedre mulighed for at finde den helt rigtige klaverunderviser til dig.\nVores undervisere kommer ind i Mikkels Musikskole med forskellige baggrunde for at være dygtige undervisere. Derfor vil du typisk ikke se en undervisningsform som er ens hele vejen rundt. Vi har undervisere, der er autodidakte musikere, uddannede lærere, professionelle musikere, konservatorieuddannede musikere, MGK-elever der drømmer om at blive de bedste undervisere - og alt derimellem.\nFordi vores undervisere har forskellige baggrunde, vil undervisningen også se forskellig ud fra elev til elev. Hvis du er begynderpianist, vil du dig typisk komme igennem nogle grundlæggende elementer for at komme godt igang som pianist. På klaveret kan det fx være:\nDin positur ved klaveret. Dette er vigtigt, så du ikke ødelægger din ryg og håndled.\nDin fingersætning. Det er godt at kunne arbejde rigtigt med fingersætningen, på denne måde kan du få mest ud af klaveret.\nOpbygning af akkorder.\nKombinationen af højre og venstre hånd.\nDer er flere måder, du kan arbejde med klaverspillet på. Vil du fx synge til? Skal andre? Vil du spille efter noder? Eller noget helt tredje. Her er nogle former, du fx kan vælge:\nAt akkompagnere dig selv eller andre. Her vil du typisk arbejde med akkorder og mindre melodier. Og hvis du selv vil synge til, så kræver det øvelse at kombinere de to ting.\nAt spille klaver efter noder. Noder er et helt sprog, som er vildt spændende og brugbart, men også et nyt sprog, du skal lære fra bunden. Når du kan det, så kan du "tale" med andre musikere på en særlig måske.\nTræne dit gehør. Her kan du øve dig i at lytte numre af selv og melodier til, og I kan arbejde med at spille sammen.\nI vil normalt starte med enkle øvelser og bygge ud med større udfordringer i takt med, at du bliver bedre på klaveret.\nVores klaverundervisning i København består af lektioner á 60 minutter. Du får altid en gratis og uforpligtende prøvetime, så du og din underviser kan mærke, om I er det rigtige match. I modsætning til mange andre musikskoler og fritidsaktiviteter har vi en kort bindingsperiode på ét modul af 10 lektioner.\nNår modulet er ved at være slut, så bliver du påmindet per mail om det, og du kan da tage stilling til, om du vil fortsætte endnu et modul. Alt dette er dog først efter den gratis prøvetime, som vi giver alle vores elever.\nKan vi få en hel time til at gå ved klaveret?\nOrk ja. Når først I er i gang, så går tiden hurtigt. Nogle elever har brug for ekstra pauser undervejs, og her er det rigtig godt at huske på, at pauser og aktive pauser er virkelig godt for indlæringen. Særligt når man er lille. De aktive pauser kan I fx bruge på følgende måde:\nRytmeøvelser. At spille klaver kræver en del koordinering, og derfor kan rytmeøvelser, hvor I fx rejser jer op og øver forskellige rytmer med hhv. hænder, ben og fødder, være vildt godt.\nStemmeøvelser. Hvis du gerne selv vil synge, er det godt at træne din stemme også - særligt, hvis du skal sidde ned ved klaveret samtidig.\nInspiration til klaverets verden?\nAt spille er lig med at lytte. Det handler om at bruge ørerne og kroppen og lære at lytte til andre. Derfor anbefaler vi altid alle vores elever at træne øret. Lyt til så meget musik som muligt, så dit øre (ja altså det er vel i grunden din hjerne) lærer, hvad den godt kan lide, og hvad der ikke tiltaler dig. Og du vil også lære at kunne skelne instrumenterne fra hinanden, når du lytter til et musiknummer.\nHer skal du huske, at din underviser er lokalkendt og ved helt sikkert en masse om, hvad der sker i netop dit område og det lokale musikmiljø. Så tal med din underviser om de muligheder der er. Kender underviseren et nyt spillested? En ny, spændende kunstner?\nLa Fontaine midt i København er fx kendt for deres vilde efterfester, hvor de fx har haft besøg af Lady Gaga til en spontan pop up koncert efter en hendes besøg i Tivoli.\nEr der kæmpe dansefest på Alice, Nørrebro?\nHvilket stort navn har Vega på Vesterbro på plakaten denne måned?\nDet er kun fantasien, der sætter grænser, når det handler om at finde ny og spændende inspiration i musikkens verden.\nKom godt i gang med klaveret\nDet skal være sjovt og naturligt at spille på dit yndlingsinstrument. Derfor kan du gøre forskellige ting, for at gøre det nemmere for dig selv at få øvet dig. For den er god nok: Øvelse gør faktisk mester. Og hvis du ikke øver dig mellem dine klaverlektioner, kan du opleve, at jeres undervisning kører i ring og ikke rigtig udvikler sig (og dig). Her er et par øvetips til dig, der gerne vil blive bedre på klaveret:\nSæt dig ved klaveret lidt hver dag i stedet for rigtig meget én dag. Brug fx 10 minutter om dagen, så vil du se en udvikling.\nSkab et godt rum for at spille. Det skal fx være nemt at komme til klaveret. Stil fx klaveret i gennemgangsrum, så du kan blive fristet til at sætte dig ofte. Er der ikke høretelefoner til klaveret er det vigtigt, at det står et sted, hvor du ikke føler, du forstyrrer andre.\nHvis du ikke har lyst til at spille det, du har fået af din undervisere, så spil hellere noget andet end slet ikke.\nHar du kun et par minutter, så øv en enkelt øvelse, en akkord fx, så den lyder godt, og gå så videre med arbejdet.\nStart simpelt og udvid løbende.\nDet behøver ikke lyde som originalen - faktisk slet ikke. Tillad dig at finde din egen lyd og sæt ikke for store krav i starten, så kommer du længst.\nFå dit eget klaver\nDit instrument er ligesom en god ven: Jo mere du lærer det kan kende, desto federe bliver det. Derfor er det altid godt at have sit eget instrument som musiker. Du kan altid kontakte Mikkels Musikskole, vi tilbyder også køb af gode begynderinstrumenter. Hos os kan du købe keyboards til gode priser.\nVi samarbejder bl.a. med KMC Musik på Frederiksberg, som hjælper os med at vælge instrumenterne.\nHvis du bor i lejlighed, rækkehus eller mindre hus med hele familien, så kan vi anbefale dig at gå den elektriske vej og købe et elektrisk klaver eller keyboard. Det gode ved dette er, at du typisk kan koble høretelefoner til, så du ikke inviterer hele opgangen til at være med i dine øvesessioner.\nHvis du er betænkelig ved at skulle have musikundervisning på skolen eller på musikskolen, så kan vores hjemmeundervisning det helt rigtige for dig. Alle vores undervisere overholder regeringens retningslinjer, og vi har også udfærdiget nogle coronahensyn selv, som er målrettet musikundervisning specifikt. Dem kan du læse om her.\nKlaveret er stammer tilbage fra 1700-tallet, og et moderne klaver har typisk 88 tangenter, men kan sagtens have færre. Klaveret kan fås i forskellige størrelser, og består af sorte og hvide tangenter.\nDu skaber lyd ved at trykke på en trangent, som dermed aktiverer en lille filthammer, der slår på nogle strenge inden i klaveret.\nTonernes kronologiske placering og den flade struktur på tangent-pladen gør, at klaveret er et godt begynderinstrument. Klaveret bliver også typisk brugt som udgangspunkt for hørelære og musikteori, da klaveret er let at få et overblik over.\nKlaverakkorder er også lette at få et overblik over. Akkorder er harmonier med tre toner, der "bygges ovenpå" hinanden. I vestlig musik er disse typisk dur- eller mol-akkorder. På klaveret vil din højre hånd typisk være den, du spiller akkorder med, og venstre spiller bassen.\nI dag kan du downloade rigtig gode apps til smartphones, som kan guide dig til, hvordan du tager akkorder. På Den måde kan du til hver en tid prøve at spille en sang. Du kan også finde mange gode tutorials på youtube, hvor du kan lære grundlæggende principper og lære nye teknikker.\nKlaveret kan mange ting og har et bredt spektre af genre, du kan beskæftige dig med. Derfor hold dig ikke tilbage med at opsøge inspiration, så du kan finde ud af, hvordan netop du gerne vil lyde. Derfor har vi her lavet en kort liste med pianister, som du kan starte med at tjekke ud. De rammer forskellige genrer og spillemetoder, men der er selvfølgelig mange mange mange flere - så det er bare om at komme i gang:\nHvis du vil koble et andet instrument til dine kundskaber, så tilbyder vi undervisning i alt fra hørelære til klassisk slagtøj, og vi har også mange sanglærere i København, hvis du drømmer om at spille klaver og synge samtidig.


TEST: Samsung 78JS9505 – Billedkanon på 78 tommer\nBilledkanon på 78 tommer\nFor pokker da, sikke et billede!\nVejl. pris 114999 Produktside\nMens de venter på, at deres egen OLED-produktion skal blive tilstrækkelig rentabel, har Samsung valgt at presse endnu højere ydelse ud af deres LCD-paneler. Ja, de hævder faktisk, at SUHD-modellerne er lige så gode og på nogle områder endnu bedre end OLED! Desuden håber de at kunne konkurrere på pris. Men dermed ikke sagt at, at det bliver billigt!\nMens 65-tommeren koster omkring 40.000 kroner, skal du af med næsten det tredobbelte for 78-tommeren og meget mere endnu for 88-tommeren! Priserne har det nemlig med at stige uforholdsmæssig meget, når skærmstørrelsen kommer over 65 tommer, på grund af lavere kvantitet samt højere produktions- og fragtomkostninger.\nDet her er ganske vist en fotomontage, men Samsung-skærmen har faktisk lysstyrke nok til at bruges i dagtimerne. Refleksionerne fra det blanke frontglas er straks værre …\nHvorfor så store skærme?\nVi har omtalt mange store og dyre tv-skærme på det seneste. 65 tommer, 78 tommer, 105 tommer … Mange undrer sig sikkert over, om vi er gået fra forstanden. Hvad er meningen med et tv, der fylder halvdelen af eller hele stuevæggen?\nMen størrelsen skal ses i sammenhæng med, hvad tv’et skal bruges til, og hvor det skal placeres. Underholdning som film og tv-serier bliver en stadig mere naturlig del af den hjemlige hygge for mange mennesker. Hvis man lige kan se bort fra prisen og pladsbehovet et øjeblik, er der ingen tvivl om, at et stort tv kan give meget seerglæde.\nDen sidste tid har Netflix f.eks. lanceret nye serier i 4K-opløsning. Indhold, der er filmet i 4K, gør sig ekstra godt på en stor skærm, da det er lettere at sætte pris på de ekstra detaljer. Synlige pixels er heller ikke noget problem: Med fire gange så høj opløsning som en standard Full HD-skærm kan du sidde meget tættere på eller have en væsentlig større skærm, uden at billedpunkterne bliver synlige eller der opstår rudemønster.\nFilminstruktører bruger gerne 4K-formatet til ekstra store naturscener eller til at give et bredere fokus til nærbilleder. Spillefilm i 4K er beregnet til at ses på meget større skærme end almindeligt HD-materiale. For slet ikke at tale om, at fodbold og andre sportsbegivenheder bliver noget helt andet, når man får det op på en rigtig storskærm. Din stue kan også blive samlingssted for vennerne, når du kan byde på en visuel oplevelse ud over det sædvanlige.\nDesuden har der været spænding om det nye operativsystem Tizen. Den nye brugerflade indebærer, at flere af menuerne har fået et nyt look og er organiseret på en ny måde. Det samme gælder Samsungs Smart Hub med oversigten over apps: Den er nu flyttet til en let tilgængelig undermenu, der popper op og giver hurtig adgang til det, man gerne vil se.\nSom mange læsere nok har opdaget, var vi temmelig imponeret over Samsungs “junior”-topmodel JS9005. Denne JS9505-udgave har bare meget mere af alt det gode. Samsung har brugt den ekstra kapacitet i billedpanelet til at trylle stærkere, men alligevel meget naturtro og fyldige farver frem.\nFra et puristisk synspunkt er det fy-fy at tilføje farvenuancer, der egentlig ikke skal være der, men efter vores mening har ingeniørerne været gode til at begrænse sig. Det ses især på billedindstillingen Film, der nok har kraftigere nuancer, end man er vant til, men uden at det bliver for meget. Vi synes også, at denne indstilling har smæld nok på til at bruges med det meste billedindhold – også om dagen, takket være den indbyggede lysstyrkesensor.\nSamsung er dog gået i den samme fælde som på mange andre skærme ved at gøre frontglasset meget blankt. Det giver irriterende reflekser, ovenikøbet hjulpet af bueformen, som strækker spejlbillederne mere ud. Derfor er man nødt til at tage nogle forholdsregler i det rum, hvor tv’et skal placeres.\nJo større skærm, jo højere krav til billedkvalitet og billedbehandling, da selv de mindste detaljer kommer meget tydeligere frem. Det gælder ikke mindst ved bevægelse. Som udgangspunkt har Samsung-skærmen lidt ujævne, rykvise bevægelser og unaturlig gang på film, serier og sport. Men der findes en separat Custom-indstilling, der lader dig justere, hvor kraftig interpolationen og udjævningen skal være.\nVi fik et fint kompromis af klarhed og filmfølelse ved at have dem slået til, men på laveste niveau.\nEn veritabel lyskanon\nDen mest markante forskel i forhold til JS9005 er bagbelysningen. Mens lillebror benytter en mere simpel form for kant-LED belysning, får man ægte LED-baglys på storebror. Det giver endnu bedre lokal kontrast – skærmen kan i praksis være slukket i sorte områder og fuldt oplyst dér, hvor det kræves – på samme tid! Det giver endnu bedre dybde, kontrast og liv i billedet, især på film, serier, live-musikoptagelser og andet indhold, der gør brug af store kontraster.\nVi tog bl.a. et kig på Netflix-thrilleren Bloodline, hvor politifolkene bevæger sig igennem en mørk Florida-sump om natten. Når deres lygter lyser mod kameraet, er det næsten, så vi bliver blændet. Lyset er meget kraftigere end på almindelige skærme. Ligeledes virker de snedækkede bjergpas i Marco Polo endnu hvidere og mere isblå, mens ørkensandet ser endnu mere sviende varmt ud. Alt føles en tand mere realistisk end på en mindre kapabel skærm.\nSortniveau og kontrast på JS9505 er uden tvivl i referenceklasse – bedre end på selv sidste års LED LCD-favorit AX900 fra Panasonic – og tæt på OLED og plasma. En plasma- eller OLED-skærm vil dog kunne være endnu mere præcis i lysfordelingen og give bredere betragtningsvinkel, men vi har stadig til gode at se den samme kontrast fra nogen af konkurrenterne.\nNoget af baggrunden for den ekstreme lysstyrke er, at Samsung har gjort deres flagskib klar til at vise 4K-indhold i såkaldt HDR-kvalitet. High Dynamic Range byder på film med endnu større spændvidde fra mørkt til lyst, men er stadig i sin vorden. Netflix har lovet, at de første serier med HDR kommer næste år (bl.a. anden sæson af Marco Polo).\nI mellemtiden har vi set nogle af Samsungs demoklip fra Exodus: Gods and Kings, og det ser unægtelig lovende ud. Sollys og blå himmel skinner så stærkt, at det ligner virkeligheden! Samsung-skærmen kan altså mere, end det nuværende indhold er i stand til at vise, og det vil blive tydeligt, efterhånden som HDR-indhold bliver tilgængeligt via streaming og 4K Blu-ray.\nSamsung har udstyret JS9505 med undermonterede højtalere, der spreder lyden gennem en spalte på undersiden. Det giver klar og tydelig lyd med fin opløsning i diskanten og generelt god taleforståelse, men bassen er temmelig tynd. Der er ikke noget ved lyden, der afholder os fra at ønske os en god soundbar, et 2.1 eller et surround-anlæg.\nSamsung tilbyder en matchende soundbar, der er værd at overveje – men allerhelst bør man vælge et fuldblods surround-system, hvis man vil yde billedet retfærdighed. Lyden er trods alt den halve oplevelse!


Dårlige tanker... · Brevkasse for unge\n2020-03-24T17:40:41: 2020-03-25T18:48:32:\t2\nJa goddag igen nu har jeg endnu flere problemer\nJeg er begyndt at få dårlige tanker om mig selv som fx jeg ikke er god nok, jeg ikke fortjener noget og jeg er hæslig så ja det er jo alle tiders\nJeg er også begyndt at få scenarier i hovedet om selvmord hvad der ville ske og hvordan folk ville reagere men jeg vil selvfølgelig ikke begå selvmord\nDet hjælper jo slet ikke det her med karantæne nu har jeg jo ikke rigtig kontakt til verdenen udover online og det giver jo lidt kulder\nMåden jeg prøver at tænke på andet er fx humor som i nok kan se i måden jeg skriver på wooo eller bare sidde indelukket og spille men ja det virker jo ikke ellers ville jeg ikke have skrevet\nJeg er rigtig ked af at høre, at du har haft selvmordstanker. Jeg forstår udemærket godt, at du føler, at du ikke er god nok, da disse tanker er noget vi allesammen af og til oplever. Alle situationer er unikke og anderledes og derfor har du ret til at føle, som du gør. Vi kan ikke altid ændre den måde vi føler på, men vi kan ændre vores attitude til problemet. Endvidere er det vigtigt, at man ikke sidder med sine tanker alene, men deler det med et familiemedlem eller en ven. Hvis det heller ikke lykkedes, synes jeg du skal tale med en professionel enten en psykolog eller ringe til livslinien.dk.\nDu er blot 13 år og har en del skønne øjeblikke du kan se frem til. Livet er en blanding af optur og nedtur og sommetider skal man hænge fast og komme igennem nedturen for at kunne opleve de fantastiske øjeblikke i livet. Det kan bestemt være hårdt, men at give slip nu for at se hvordan folk vil reagere, vil bestemt ikke have en positiv effekt men give bagslag. Det er vigtigt, at du først accepterer dig selv og dine sårbare sider samt erkender at selvtillid er noget vi selv skaber og ikke noget vi kan få fra andre.\nKarantænen gør det bestemt sværere, men jeg synes du skal se positivt på karantænen, da du har en del tid mellem hænderne, hvor du kan arbejde med dig selv. Det kan fx være at ændre små ting såsom at være mindre selvkritisk og acceptere at man ikke kan være perfekt. Du kan muligvis også forsøge at skrive ting ned på et papir hver aften over de ting du er taknemlige overfor og 3 ting du kan lide ved dig selv. Det lyder måske absurd, men jeg er sikker på at det vil hjælpe med at styrke din selvtillid. Vi har ikke udgangsforbud endnu, så jeg synes stadig du gå en tur med en ven eller et familemedlem hver dag for at få lidt luft (Hold afstand!) Sidst men ikke mindst synes jeg du skal huske, at livet er aldrig perfekt, men vi kan forsøge at gøre det perfekt med vores tanker samt ved at ændre vores syn på livet på en mere positiv måde.\nJeg håber det kunne hjælpe dig en smule :)\nDet lyder rigtig træls, og jeg kan godt forstå du har brug for lidt vejledning. Det er normalt for de fleste at opleve sådan nogle negative tanker om sig selv - særligt i teenagealderen. Det kan være rigtig ubehageligt, skræmmende og det kan også være svært at lade være med. Jeg synes det er rigtig flot at du er opmærksom på det, og at du ønsker at få det bedre! Jeg synes det kan hjælpe at prøve at fokusere på alle de gode ting ved mig selv, hvis jeg får sådan nogle tanker. Og hvis det er svært at tænke positivt om dig selv, hvis du for eksempel lige er i en negativ tankestrøm, så kan du måske prøve at tænke lidt over, hvilke ting du godt kan lide at lave, hvad du er god til, hvad du gerne vil blive bedre til (for eksempel i form af sport/spil/hobby/andet), hvad du glæder dig til og hvilke drømme du har. Jeg synes godt det kan give en følelse af håb, som kan være med til at gøre mig i godt humør.\nJeg kan godt forstå det er særligt svært nu, hvor menneskekontakt er mere begrænset. Det kan være en god idé alligevel at komme lidt ud, for eksempel ved at gå eller løbe en tur i det gode vejr. Motion og frisk luft får hjernen til at frigive nogle stoffer, som gør os glade. Det kan for nogle også hjælpe at skrive sine tanker ned - både gode og dårlige. Det kan give en følelse af lethed, fordi man lige kommer af med nogle af de ting, man går med.\nJeg håber du finder en måde du kan være mere glad på, og måske fokusere mere på de gode sider ved dig selv (som du helt sikkert har mange af!) og generelt glade følelser i livet.